
KYA SAHABA NE MILAAD MANAYA? 

Milaad manane waale yeh daleel paish karte hain ke Hazrat Abbas Radhiallahu 
Anhu ne Nabi Sallallahu Alaihi Wasallam ki shaan mein ta'reefi kalimaat kahe 
hain. 

Hazrat Abbas Radhiallahu Anhu ki taraf mansoob qaseeda yeh hai: 

Yeh Hassan bin saabit Radhiallahu Anhu ki taraf bhi mansoob kiya jaata hai. 
Isay Imam Hakim (3/326) aur Tabarani ne Al-Mo'jam Al-Kabeer (4/213) mein 
riwayat kiya hai magar yeh riwayat Munkar hai. 

Agar isay sahih maan bhi lete hain to bhi is se milaad manane ka koi saboot 
nahi milta kiunki 


* Hazrat Abbas Radhiallahu Anhu ne Nabi Sallallahu Alaihi Wasallam ki ta'reef ki 
hai is ka Eid Milaad ki mehfhil aur us ki bidaat se koi tallug nahi. Nabi Sallallahu 

Alaihi Wasallam ki ta'reef to poori duniya karti hai aur karti rahegi. 

“ Melaadi hazraat neeche zikr kiye Jaa rahe aamaal ki daleel kahan se layenge 
woh bhi khaas 12 Rabi ul Awwal ke din. 

Roza e Rasool ki shabeeh banana, shirkiya na'tein padhna, majlis ke aakhir mein 
giyam is ageedat ke tehat karna ke Nabi Kareem Sallallahu Alaihi Wasallam 
majlis mein khud haazir hote hain, (Nauzubillah), sheereeni tagseem karna, 
deegein pakana, darwaze aur pahadiyan banana, imaarton par charaghan karna, 
jhandiyan lagana, un par Aap Sallallahu Alaihi Wasallam ki na'lein shareefain ki 
tasweer banana, makhsoos libaas pehnana, tasweerein utaarna, rags o wajd ka 
ehtimaam karna, shab bedaari karna, ijtimai nawafil, ijtimai roze, ijtimai Quran 
khawani, aurton aur mardon ka ikhtilaat, naujawan ladkon ka juloos mein shirkat 
karna aur aurton ka un ko dekhna, aatish baazi, chiraagh le kar juloos nikalna, jo 
ke Isaiyon ka wateera hai, gaane bajane, be-hayai aur bad-kirdari, fisg o fujoor, 
dikhawa aur riyakaari, manghadat gisse, kahaniyon aur jhooti riwayaat ka bayan, 
Nabiyon, Farishton aur Sahaba e Kiraam ke baare mein shirkiya aur kufriya 
ageede ka izhaar, gawwali, khel kood, maal o doulat aur wagt ki barbaadi 
waghera, balki ab to in programs mein bad-amni, ladaayi jhagde tak naubat 
pohanch jaati hai. 


“ Aise aamaal ko Nabi Sallallahu Alaihi Wasallam aur Sahaba e Kiraam ki taraf 
mansoob karne wala bidati fasig o fajir kehlayega. 


* In ke bade to kehte hain ke Milaad baad ki ijaad hai to phir Sahaba ne kaise 
manayi? 

Barelwi Mufti Ahmed Yaar Khan Naeemi likhte hain ke Milaad ki bidat sab se 
pehle Arbil ke badshah Malik Muzaffar ne ijaad ki. Jaa-al-Hag) 


* Isi tarah Jamia Naeemia Lahore ke ek aur Barelwi Mufti Ghulam Rasool Saeedi 
bhi yeh baat maante hain ke Milaad manana Sahaba e Kiraam se saabit nahi. 
Kul mila kar yahi saabit hota hai ke Eid Milaad ek nai ijaad bidat hai, pait parast 

molvi lazeez khaano se lutf andooz hone ki gharz se ulti seedhi daleel de kar 
seedhe saade logon ko gumraah kar raha hain. 

Allah Taala Ummat e Muslimah ko Sunnat e Rasool Sallallahu Alaihi Wasallam ki 
itteba aur pairwi ki toufeeg farmate huwe unhein har gism ke shirk o bidaat se 


mehfooz farmaye. Aameeen. 


Fi wi Y (G) Magubool Ahmed 
© SheikhMagubolahmedFatawa. 





FX) Online Fatawa salaria Maqbool 
Ahmed salafi 


8 October 2020 





